О Б Р А З Л О Ж Е Њ Е

# **Одлуке о буџету за 2024. годину**

**У В О Д**

Одлука о буџету јесте акт којим локална скупштина за сваку годину одобрава расходе и друге издатке, приходе и друга примања, задуживања и друге финансијске трансакције локалне власти. Буџет је основни документ политике, планирања и контроле финансија локалне заједнице, обавезан, стратешки и формалан документ локалне самоуправе и основа за финансијско извештавање локалне скупштине, централне власти и грађана.

## I.Уставни основ

Уставни основ за доношење одлуке о буџету садржан је у члану 92. став 1. и члану 97. тачка 15. Устава Републике Србије, којима је утврђено да Република Србија, аутономне покрајине и јединице локалне самоуправе имају буџете у којима морају бити приказани сви приходи и расходи којима се финансирају њихове надлежности.

**II Прописи којима је утврђен основ за остваривање јавних прихода**

Обезбеђивање средстава јединицама локалне самоуправе за обављање изворних и поверених послова, уређено је Законом о финансирању локалне самоуправе („Сл.гласник РС“ број: 62/2006, 47/2011, 93/2012, 99/2013-усклађени дин.изн., 125/2014- усклађени дин.изн 95/2015- усклађени дин.изн., 83/2016, 91/2016- усклађени дин.изн., 104/2016- др.закон, 96/2017- усклађени дин.изн, 89/2018-усклађени дин.изн и 95/2018-др.закон, 86/2019-усклађени дин. износи и 126/2020-усклађени дин. износи, 99/2021-усклађени дин. износи, 111/2021-др.закон, 124/2022 - усклађени дин. износи и 97/2023 - усклађени дин. износи), као и чланом 25. Закона о буџетском систему („Сл. гласник РС“, број 54/2009 , 73/2010, 101/2010, 101/11, 93/12, 62/2013, 63/2013 – испр., 108/2013, 142/2014, 68/2015 – др.закон, 103/2015, 99/2016, 113/2017, 95/2019, 31/2019, 72/2019, 149/2020, 118/2021, 138/2022, 118/2021-др.закон и 92/2023).

**1.** Законом о финансирању локалне самоуправе („Сл.гласник РС“ број: 62/2006, 47/2011, 93/2012, 99/2013-усклађени дин.изн., 125/2014- усклађени дин.изн 95/2015- усклађени дин.изн., 83/2016, 91/2016- усклађени дин.изн., 104/2016- др.закон, 96/2017- усклађени дин.изн, 89/2018-усклађени дин.изн и 95/2018-др.закон, 86/2019-усклађени дин. износи и 126/2020-усклађени дин. износи, 99/2021-усклађени дин. износи, 111/2021-др.закон, 124/2022 - усклађени дин. износи и 97/2023 - усклађени дин. износи), у члану 6. прецизирано је да јединици локалне самоуправе припадају **изворни приходи** остварени на њеној територији и то:

1. порез на имовину, осим пореза на пренос апсолутних права и пореза на наслеђе и поклон;

2. локалне административне таксе;

3. локалне комуналне таксе;

4. накнада за коришћење јавних добара, у складу са законом;

5. концесиона накнада;

6. друге накнаде у складу са законом;

8. приходи од новчаних казни изречених у прекршајном поступку за прекршаје прописане актом скупштине јединице локалне самоуправе, као и одузета имовинска корист у том поступку;

9. приходи од давања у закуп, односно на коришћење непокретности и покретних ствари у својини Републике Србије које користи јединица локалне самоуправе, односно органи и организације јединице локалне самоуправе и индиректно корисници њеног буџета;

10. приходи од давања у закуп, односно на коришћење непокретности и покретних ствари у свијини јединице локалне самоуправе;

11. приходи настали продајом услуга корисника средстава буџета јединица локалне самоуправе чије је пружање уговорено са физичким и правним лицима;

12. приходи по основу донација јединици локалне самоуправе;

Стопе изворних прихода, као и начин и мерила за одређивање висине локалних такси и накнада утврђује Скупштина јединице локалне самоуправе својом одлуком, у складу са законом.

**2. Приходи од осталих нивоа власти**

**1).Уступљени приходи** су они приходи, чија се основица и стопа, односно начин и мерила за утврђивање висине износа утврђују законом, а приход остварен на територији јединице локалне самоуправе се уступа, у целини или делимично, тој јединици локалне самоуправе.

Уступљени приходи су:

(1) Приходи од уступљених пореза, и то:

1. - порез на доходак грађана (на приходе од пољопривреде и шумарства, самосталне делатности, непокретности, давања у закуп покретних ствари, осигурања лица, 74% од пореза на зараде и остали);
2. - порез на наслеђе и поклон;
3. - порез на пренос апсолутних права.

(2) Приходи од уступљених накнада остварених на територији јединице локалне самоуправе,

**2). Трансфери** су регулисани члановима 37. до 48. Закона о финансирању локалне самоуправе. Годишњи износ **укупног ненаменског трансфера** који представља обрачунску категорију за расподелу средстава једницама локалне самоуправе, износи 1,7% оствареног бруто домаћег производа, према последњем објављеном податку републичког органа надлежног за послове статистике.

**У оквиру укупног ненаменског трансфера**, утврђују се потребни износи, по јединици локалне самоуправе, општег трансфера, трансфера за уједначавање, компензационог трансфера и трансфер солидарности.

Појединачно утврђивање висине **општег трансфера** дефинише се на бази општих и јединствених критеријума који се односе на:

- број становника,

- површину територије,

- број одељења у основном образовању,

- број објеката у основном образовању,

- број одељења и број објеката у средњем образовању,

- број деце која су обухваћена непосредном дечијом заштитом и

- број објеката у дечијој заштити.

Право на **трансфер за уједначавање**, има јединица локалне самоуправе чији је процењени износ прихода од уступљених пореза по становнику, за годину за коју се доноси буџет, мањи од 90% процењеног просечног прихода по становнику од уступљених пореза у осталим општинама.

**Компензациони трансфер** је део укупног ненаменског трансфера, којим се надомешта део изгубљених прихода, настао по основу промене републичких пореских прописа, који није надомештен другим приходима.

Укупни ненаменски трансфери јединицама локалне самоуправе, утврђују се једном годишње, Законом о буџету Републике Србије.

**III Прописи којима је утврђен основ за финансирање расхода и издатака**

Правни основ за израду Oдлуке о буџету општине Књажевац предстaвља велики број системских закона и подзаконских аката (одлуке, уредбе, правилници), од којих су посебно значајни следећи системски закони и подзаконски акти:

###### Устав Републике Србије;

Закон о буџетском систему;

Закон о локалној самоуправи;

Фискална стратегија;

Правилник о стандардном класификационом оквиру, и контном плану за буџетски систем;

Закон о платама у државним органима и јавним службама;

Закон о финансирању локалне самоуправе ;

Закон о јавном дугу;

Закон о култури;

Закон о финансирању политичких активности;

Закон о јавним набавкама;

Закон о основама система образовања и васпитања;

Закон о предшколском васпитању и образовању;

Закон о средњој школи;

Закон о црквама и верским заједницама;

Закон о удружењима;

Закон о безебедности саобраћаја на путевима.

**IV. OБРАЗЛОЖЕЊЕ БУЏЕТА ЗА 2024. ГОДИНУ**

Поступак припреме и доношења буџета уређен је буџетским календаром, који је прописан чланом 31. Законa о буџетском систему.

У складу са чланом 27в. и 27г. Закона о буџетском систему („Сл. гласник РС“, број 54/2009 , 73/2010, 101/2010, 101/11, 93/12, 62/2013, 63/2013 – испр., 108/2013, 142/2014, 68/2015 – др.закон, 103/2015, 99/2016, 113/2017, 95/2019, 31/2019, 72/2019, 149/2020, 118/2021, 138/2022, 118/2021-др.закон и 92/2023), Влада Републике Србије је у обавези да донесе Фискалну стратегију за 2024. годину са пројекцијама за 2025. и 2026. годину чиме формално отпочиње процес планирања буџета за 2024. годину.

Процес планирања буџета за 2024. годину је отпочео почетком јула 2023. године, након достављања Упутства за припрему одлуке о буџету локалне власти за 2024. годину и пројекција за 2025. и 2026 годину.

Из наведеног Упутства у наставку се дају основне макроекономске претпоставке:

**Правци фискалне политике у 2024.години**

Макроекономска кретања у протеклом периоду под снажним су утицајем изласка из кризе изазване пандемијом и уласка у нову кризу услед конфликата у Украјини. Иако је у првој половини 2022. године остварен солидан раст БДП од скоро 4,0%, у овом периоду изостали су значајнији негативни ефекти геополитичких дешавања на динамику домаће привредне активности. Међутим, у складу са очекивањима, ескалација сукоба у Украјини и заоштравање међународних економских и политичких односа, праћени рекордним ценама енергената и последично смањеној глобалној трговини и спољној тражњи, почела су временом да се одражавају и на домаћу економску активност. Већ током трећег квартала, међугодишње посматрано, раст привреде успорио је на 1,0%, да би у четвртом тромесечју економски раст износио свега 0,5% мг. Успорена динамика инвестиција и растућа инфлација, уз повећану неизвесност и смањену спољну тражњу, као и нешто слабија пољопривредна сезона, главни су фактори који су утицали на динамику економске активности током друге половине 2022. године. Ипак, и у таквим околностима остварен је раст БДП од 2,3% у 2022. години. Знатно бољи епидемиолошки услови праћени растом економске активности допринели су повећаној стопи партиципације радне снаге и јачању тржишта рада, уз истовремено повећање реалних зарада и запослености. С друге стране, најзначајнији негативан утицај конфликта у Украјини на домаћа макроекономска кретања током претходне године огледао се у расту инфлације и повећању дефицита текућег рачуна платног биланса. Раст инфлације за који се првобитно очекивало да ће бити привременог карактера као последица постепеног ишчезавања ефеката пандемије, додатно је убрзан пре свега услед повећања глобалних цена хране и енергената, тако да је у 2022. години раст потрошачких цена у просеку износио 11,9%.

Макроекономска кретања почетком 2023. године генерално су на нивоу пројектованих. Узимајући у обзир актуелне економске трендове и изгледе за међународно окружење Министарство финансија процењује да ће раст БДП у 2023. години износити 2,5%, док ће у 2024. години убрзати на 3,5%, што је непромењено у односу на претходна очекивања. Инфлација је у марту 2023. године међугодишње посматрано достигла врхунац и износила је 16,2%, тако да се од априла нашла на опадајућој путањи уз очекивани знатнији пад у другој половини текуће године. У смеру смиривања инфлаторних притисака деловаће досадашње заоштравање монетарних услова, слабљење ефеката глобалних фактора који су водили расту цена енергената и хране у претходном периоду, као и успоравање увозне инфлације. Повратак инфлације у границе циља очекује се средином 2024. године.

**Основне макроекономске претпоставке за 2024.годину**

|  |  |  |
| --- | --- | --- |
|  | **2023** | **2024** |
| *БДП, (у млрд РСД)* | 8103,5 | 8773,6 |
| *Стопа номиналног раста БДП, %* | 14,3 | 8,3 |
| *Стопа реалног раста БДП, %* | 2,5 | 3,5 |
| *Потрошачке цене, (годишњи просек), %* | 12,5 | 4,9 |

Извор: Фискална стратегија за 2024. годину са пројекцијама за 2025. и 2026. годину

Локална самоуправа је у обавези да примењује Закон о буџетском систему („Сл. гласник РС“, број 54/2009 , 73/2010, 101/2010, 101/11, 93/12, 62/2013, 63/2013 – испр., 108/2013, 142/2014, 68/2015 – др.закон, 103/2015, 99/2016, 113/2017, 95/2019, 31/2019, 72/2019, 149/2020, 118/2021, 138/2022, 118/2021-др.закон и 92/2023), који на јединствен начин уређује припрему доношење и извршавање буџета локалне власти.

Приликом припреме и извршења буџета, морају се поштовати принципи ефикасности, економичности, ефективности, јавности, потпуности, тачности и јединствене буџетске класификације. Јединственост буџетске класификације остварује се у складу са Правилником о стандардном класификационом оквиру и контном плану за буџетски систем (“Сл. гласник РС”, број 16/2016, 49/2019, 107/2016, 46/2017, 114/2017, 20/2018, 36/2018, 93/2018, 104/2018, 14/2019, 33/2019, 68/2019, 84/2019, 151/2020, 19/2021, 66/2021, 130/2021, 144/2022, 26/2023 и 83/2023). Примена Правилника је обавезна, како за буџете општина и градова, тако и за њихове директне и индиректне кориснике. Ове класификације, користе се за финансијске извештаје и све евиденције.

У складу са Законом о буџетском систему сви буџетски корисници од доношења закона о буџету Републике Србије и одлука о буџету локалне власти за 2015. годину исказују свој буџет на програмски начин.

Прелазак са традиционалног линијског буџета на програмски буџет представља унапређење буџетског процеса, јер програмски буџет омогућава боље управљање јавне управе, већу одговорност корисника буџета, успостављање снажнијих веза између годишњег буџета,

утврђивања приоритетних расхода и издатака и спровођења јавних политика, као и већу транспарентност потрошње.

Програмски буџет приказује у које конкретне сврхе се средства троше, на који начин је таква потрошња повезана са средњорочним циљевима и какви резултати се остварују.

Програмски буџет има Програме, Програмске активности и Пројекте.

**Програм** се утврђује и спроводи од стране једног или више корисника буџета и није временски ограничен.

**Програмска активност** мора бити део програма , спроводи се од стране једног корисника буџета и није временски ограничена.

**Пројекат** је временски ограничен пословни подухват корисника буџета и његовим спровођењем се постижу циљеви који доприносе постизању циљева програма.

Министарство финансија је уз Упутство за припрему одлуке о буџету локалне власти за 2024. годину доставило и Анекс 5 у коме се налазе униформни програми и програмске активности јединица локалне самоуправе. Анекс садржи 17 програма који имају по две и више програмских активности.

**ПРИХОДИ**

Приходи буџета општине Житораађа за 2024. годину планирани су у износу од 614.093.818,00 динара.

Укупни приходи и примања општине Житорађа остварују се кроз :

|  |  |  |
| --- | --- | --- |
| **Врста прихода** | **О п и с** | **Планирани износ за 2024. годину** |
| ПОРЕСКИ ПРИХОДИ | Прикупљају се кроз наплату пореза на зараде, пореза на добра и услуге, пореза на имовину и осталих пореза | 291.022.000.00 |
| НЕПОРЕСКИ ПРИХОДИ | Прикупљају се од физичких и правних лица за коришћење јавних добара (накнаде), за пружање одређених јавних услуга (таксе), за кршење уговорних или законских одредби (пенали и казне) као и приходe који се остваре употребом јавне имовине (нпр. накнада за коришћење шумског и пољопривредног земљишта, накнада за коришћење простора и грађевинског земљишта, итд). | 19.518.000,00 |
| НОВЧНЕ КАЗНЕ И ОДУЗЕТА ИМОВИНСКА КОРИСТ | Добијају се од новчаних казни за прекршаје и привредне преступе предвиђене прописима о безбедности саобраћаја на путевима. | 4.699.000,00 |
| ТРАНСФЕРИ | Трансфери представљају пренос новца из Републичког буџета у корист општине | 228.131.000,00 |
| МЕШОВИТИ И НЕОДРЕЂЕНИ ПРИХОДИ | Остали приходи у корист нивоа општина | 8.145.000,00 |
| ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ | Ови приходи остварују се продајом покретности и непокретности, које су у власништву општине и то непокретност катастарска парцела број 2180 КО Пејковац, као и објекти на овој парцели. | 25.000.000,00 |
| КАПИТАЛ | Преета неутрошена средства за посебне намене | 21.770.818,00 |
| ПРЕНЕТА СРЕДСТАВ ИЗ РАНИЈИХ ГОДИНА |  | 45.000.000,00 |

Општина Житорађа се дана 18.07.2018. године кредитно задужила остваривањем дугорочног задуживања за потребе финансирања капиталних инвестиционих расхода. Кредит је одобрен на период од 8 година, са периодом мировања кредита (grace period) у трајању од 12 месеци. Отплата кредита започела је 18.07.2019.године.

Такође општина Житорађа се кредитно задужила за потребе финансирања капиталних инвестиционих расхода 18.11.2018. године, кредит је одобрен на период од 12 година, са периодом мировања кредита у трајању од 4 године, отплата овог кредита је започела 13.11.2022. године.

У 2023. години општина Житорађа се кредитно задужила такође због капиталних инвестиционих расхода, кредит је одобрен на период од 5 година, са периодом мировања од 6 месеци, датум почетка отплате је 28.04.2024. године.

За отплату кредита и за ове намене тј. за отплату главнице у 2024. години планирано је 20.000.000,00 динара

Законом о јавном дугу („Сл.гласник РС“, број 61/2005, 107/2009, 78/2011, 68/2015, 95/2018, 91/2019 и 149/2020 ) члановима 33.- 38. уређени су услови, начин и поступак задуживања локалне власти.

Чланом 36. Закона предвиђено је :

* Дугорочно задуживање дозвољено је само за потребе финансирања или рефинансирања капиталних инвестиционих расхода предвиђених у буџету локалне власти;
* Износ неизмиреног дугорочног задужења за капиталне инвестиције не може бити већи од 50% укупно остварених текућих прихода буџета локалне власти у претходној години
* Износ главнице и камате који доспева у свакој години на сва неизмирена дугорочна задуживања за финансирање капиталних инвестиционих расхода, не може бити већи од 15% укупно остварених текућих прихода буџета локалне власти у претходној години.

**РАСХОДИ**

Приликом утврђивања потребних средстава, по појединим корисницима буџетских средстава, пошло се од предлога финансијских планова корисника и детаљне анализе захтева, посебно за додатна средства, која морају бити усклађена са ограничењем средстава, уважавајући приоритетне активности, које су узете у обзир, у процедури планирања буџета за 2024. годину. При изради финансијских планова директних и индиректних буџетских корисника, пошло се од утврђеног обима средстава, односно лимита, који може да садржи предлог финансијског плана.

Расходи буџета, планирају се и извршавају, на основу система јединствене буџетске класификације, која обухвата економску класификацију расхода и издатака, организациону класификацију, функционалну класификацију и класификацију према изворима финансирања.

Преглед расхода за 2024. годину је дат у следећој табели.

|  |  |  |
| --- | --- | --- |
| **Врста расхода** | **О п и с** | **Планирани износ за 2024. годину** |
| РАСХОДИ ЗА ЗАПОСЛЕНЕ | Плате, додаци и накнаде запослених (зараде), социјални доприноси на терет послодавца, накнаде у натури, социјална давања запосленима, накнаде трошкова за запослене, награде запосленима. | 161.305.328,00 |
| КОРИШЋЕЊЕ РОБА И УСЛУГА | Стални трошкови, трошкови путовања, услуге по уговору, специјализоване услуге, текуће поправке и одржавање, материјал. | 153.335.579,00 |
| ОТПЛАТА КАМАТА И ПРАТЕЋИ ТРОШКОВИЗАДУЖИВАЊА | Отплата домаћих камата | 4.000.000,00 |
| СУБВЕНЦИЈЕ | Текуће субвенцијејавним нефинансијским предузећима и организацијама, субвенције приватним предузећима. | 50.400.000,00 |
| ДОНАЦИЈЕ И ТРАНСФЕРИ | Текући трансфери осталим нивоима власти, остале донације, дотације и трансфери, дотације организацијама обавезног социјалног осигурања. | 107.339.721,00 |
| СОЦИЈАЛНА ПОМОЋ | Накнаде за социјану заштиту из буџета | 15.944.421,00 |
| ОСТАЛИ РАСХОДИ | Дотације невладиним организацијама, порези, казне, пенали по решењу судова,накнаде штете настале услед елементарних непогода. | 44.190.000,00 |
| АДМИНИСТРАТИВНИ ТРАНСФЕРИ БУЏЕТА | Стална и текућа буџетска резерва | 19.469.951,00 |
| ОСНОВНА СРЕДСТВА | Машине, опрема, нематеријана имовина | 62.300.818,00 |
| ЗАЛИХЕ | Залихе робе за даљу продају |  |
| ПРИРОДНА ИМОВИНА | Земљиште | 5.000.000,00 |
| ИЗДАЦИ ЗА ОТПЛАТУ ГЛАВНИЦЕ И НАБАВКУ ФИНАНСИЈСКЕ ИМОВИНЕ | Отплата главнице домаћим кредиторима | 20.000.000,00 |
| УКУПНО |  | 643.285.818,00 |

Како се, почев од доношења буџета за 2015. годину, буџети локалних власти исказују на програмски начин, то је и буџет за 2024. годину приказан кроз програме, програмске активности и пројекте, из ког разлога се расходи буџета за 2024. годину образлажу по програмима, и то:

**Програм 1 – Становање, урбанизам и просторно планирање**

За реализацију овог програма у буџету се издваја **5.000.000,00** динара.

У оквиру програмске активности Управљање грађевинским земљиштем планирана су средства у износу од 5.000.000,00 за набавку грађевинског земљишта у циљу изградње паркинг простора и парковских површина испред зграде општине.

**Програм 2- Комунална делатност**

Опредељена средства за реализацију овог програма износе **52.900.000,00** динара, а према програмским активностима средства ће бити утрошена за:

* **3.000.000,00 - Управљање/одржавање јавним осветљењем**
* **3.000.000,00– Одржавање јавних зелених површина** (кошење, заливање и садња цвећа)
* **6.900.000,00 – Одржавање чистоће на површинама јавне намене** ( чишћење јавних површина , а у складу са уговором између јединице локалне самоуправе и ЈКП „Стандард“, набавка машине за чишћење и усусавање.)
* **10.000.000,00 – Одржавање гробаља и погребне услуге**
* **30.000.000,00** - **Управљање и снабдевање водом за пиће** - поправке и инвестиционо одржавање водоводних линија у граду и јавне чесме

**Програм 3 – Локални економски развој**

Укупни износ средстава који се реализује кроз овај програм износи **3.000.000,00** динара. Планирана средства користиће се за спровођење мера активне политике запошљавања, у сарадњи са Националном службом запошљавања, планирано је 3.000.000,00 динара.

**Програм 4 – Развој туризма**

У оквиру програма 4 планирана су средства у износу од **21.837.985,00** динара. Укупан износ средстава опредењен је за функционисање туристичке организације Житорађа и промоцију турустичке понуде.

**Програм 5 - Пољопривреда и рурални развој**

За реализацију овог програма и стварање услова за унапређење развоја пољопривреде и руралног развоја на територији општине Житорађа планирана су средства у износу од **32.655.579,00** динара.

Већ неколико година уназад општина Житорађа улаже значајна средства у развој пољопривреде и са таквом политиком наставља се и у 2024. години. Буџетска средства биће усмерена за:

* Уређење каналске мреже 12.000.000,00 динара,
* Уређење атарских путева 16.655.579,00 динара,
* За противградну заштиту 3.000.000,00 динара,
* За развој женског предузетништва у пољопривреду 3.000.000,00 динара.

**Програм 6 – Заштита животне средине**

У 2024.години за реализацију програмских активности планираних у оквиру програма 6 опредељена су средства у износу од **7.000.000,00** динара. Како је један од циљева овог програма и ефикасно и одрживо управљање отпадним водама, то су у оквиру овог програма планирана средства за редовно и инвестиционо одржавање санитарне и атмосферске канализације у износу од 4.000.000,00 динара. У оквиру овог програма реализују се средства од 2.500.000,00 динара за прикупљања осталих врста отпада и 500.000,00 као дотације удружењима невладиним организацијама, а која брину о заштити природе.

**Програм 7 – Организација саобраћаја и саобраћајна инфраструктура**

У оквиру овог програма опредељена су средства у укупном износу од **7.000.000,00** динара и то за два пројекта.

Пројекат зимско одржавање општинских путева и сеоских улица 4.000.000,00 динара и пројекат крпљење ударних рупа на путевима који су у надлежности општине Житорађа.

**Програми 8, 9 и 10** односе се на предшколско васпитање и основно и средње образовање

**У оквиру програма 8- Предшколско васпитање**планирана су средства за функционисање предшколске установе „Прва радост Житорађа“ у износу од **107.453.829,00** динара.

**За основно образовање**опредељена су средства у износу од **69.633.144,00** динара за функционисање и рад основне школе Топлички Хероји Житорађа, у чијем саставу раде три истурена одељења: Донје Црнатово, Дубово и Пејковац.

Кроз овај програм реализују се и два пројекта израда пројекта за реконструкцију основне школе у Житорађи и основне школе у Пејковцу.

**За финансирање средњег образовања** планирана су средства у износу од **11.585.000,00** динара за функционисање и рад „Средње школе“ Житорађа.

**Програм 11 – Социјална и дечја заштита**

У овиру програма 11 издвојена су средства у износу од **30.513.277,00** динара. За рад и обављање делатности установе социјалне заштите у функцији остваривања права и пружања услуга појединцу, односно породици издвојено је **14.113.277,00** динара. За једнократне новчане помоћи и друге врсте помоћи планирано је **3.000.000,00** динара.

За једнократну новчану помоћ код рођења детета и помоћ незапосленим мајкама планирана су средства у износу од **5.900.000,00** динара.

За подршку реализацији програма Црвеног крста **4.500.000,00** динара.

Део средстава у оквиру овог програма опредељен је за реализацију пројекта :

* Пројекат : Помоћ у кући – **3.000.000,00** динара

**Програм 12 – Здравствена заштита**

У оквиру програма 12 Здравствена заштита реализују се следећи пројекти:

* Пројекат унапређење здравствене заштите лица старија од 65 година 11.685.300,00 динара,
* Пројекат унапређења квалитета педијатриских услуга у Дому Здравља Житорађа 1.123.000,00 динара,
* Пројекат унапређења рада хитне службе Дом Здравља Житорађа 800.000,00 динара,
* У оквиру овог програма исказана су средства у износу од 400.000,00 динара за активност мртвозорства.

**Програм 13 – Развој културе и информисања**

Као што и сам назив указује, преко овог програма реализују се планирана средства неопходна за функционисање установа културе у укупном износу од **30.441.177,00**  динара и то за функционисање народне библиотеке **28.441.177,00** динара. У оквиру овог програма опредељена су средства за остваривање јавног интереса у области јавног информисања у износу од **500.000,00** динара, као и средства за финансирање верских заједница у износу од **1.500.000,00** динара.

**Програм 14 – Развој спорта и омладине,**

**Укупна средства за програм развој спорта и омладине износе 28.300.000,00 динара.**

Одлуком о буџету општине Житорађа за 2024. годину за финансирање спортских клубова планирано је **18.000.000,00**  динара.

Кроз овај програм реализују се два пројекта :

* **Пројекат : Изградња трибина на фудбалском стадиону Житорађа –10.000.000,00 динара**
* **Пројекат : Набавка мобилног објекта за свлачионице на фудбалском стадиону Подина - 300.000,00 динара**

**Програм 15 – Опште услуге локалне самоуправе**

У оквиру програма 15 планирана су средства у укупном износу од **180.314.940,00** динара. Изос од **157.428.862.00** динара предвиђен је за функционисање општинске управе као директног корисника буџетских средстава.

Такође , у оквиру овог програма су и средства текуће буџетске резерве ( средства намењена за потребе које нису могле бити унапред предвиђене Одлуком о буџету), средства сталне буџетске резерве,управљање у ванредним ситуацијама , општинско правобранилаштво.

**Програм 16 – Политички систем локалне самоупрве**

У одлукама о буџету локалних власти у посебном програму се исказују расходи за функционисање Скупштине и расходи за функционисање извршних органа власти – председник и општинско веће. Одлуком о буџету општине Житорађа за 2024. годину у разделу 1 – Скупштина општине планирана су средства у укупном износу од **23.418.418,00** динара.

За раздео 2 - Председник општине планирано је **11.179.748,00** динара, а за раздео 3 - Општинско веће – **3.000.000,00** динара.

**Програм 17 – Енергетска ефикасност**

У оквиру овог програма планирана су средства у износу од **4.044.421,00** динара са циљем стварања услова за повећање енергетске ефикасности општине Житорађа, као и у циљу смањења потрошње енергије, смањења трошкова за енергенте, побољшања комфора корисника, смањења негативних утицаја на животну средину и продужења животног века објеката и система употребом савремених еколошких материјала и технологија.

Чланом 28. Закона о буџетском систему („Сл. гласник РС“, број 54/2009 , 73/2010, 101/2010, 101/11, 93/12, 62/2013, 63/2013 – испр., 108/2013, 142/2014, 68/2015 – др.закон, 103/2015, 99/2016, 113/2017, 95/2019, 31/2019, 72/2019, 149/2020, 118/2021, 138/2022, 118/2021-др.закон и 92/2023) прописано је да образложење буџета, поред образложења општег дела буџета, садржи и Програмске информације, које су приложене уз Одлуку о буџету општине Житорађа за 2024. годину и образложења општег дела буџета.

Општинско веће општине Житорађа је на својој седници утврдило Предлог одлуке о буџету општине Житорађа за 2024. годину и предлаже Скупштини општине усвајање одлуке као у предлогу.

**ОПШТИНСКО ВЕЋЕ ОПШТИНЕ ЖИТОРАЂА**